
Avaliku ürituse „Tervitame uut 2009. aastat!” 
loa taotluse rahuldamine
1. Asjaolud ja menetluse käik

12.11.2008.a. esitas Narva Linnavalitsuse Kultuuriosakond Narva Linnavalitsuse Linnavara- ja Majandusametile avaliku ürituse loa taotluse.

Narva Linnavalitsuse Kultuuriosakond kavandab viia läbi 31.12.2008.a. – 01.01.2009.a. kellaajal 17.00-03.00 Peetri platsil avalikkusele suunatud iga-aastase kultuuriürituse „Tervitame uut 2009. aastat!”. Meelelahutusüritusest osavõtt on kõigile huvilistele tasuta ning alkoholi müüki kohapeal ei toimu. 

Kuna tegemist on kõrgendatud turvariskiga avaliku üritusega, kaasatakse korra tagamisele üritusel turvateenuse lepingu alusel OÜ Lilto Virumaa (Reg.10805555), millele on väljastatud Politseiameti poolt avalikul üritusel korra tagamiseks vastav tegevusluba. Taotleja on kooskõlastanud ürituse läbiviimise kohalike pääste- ja politseiasutustega.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub Narva Linnavalitsuse Kultuuriosakonna taotlus avaliku ürituse „Tervitame uut 2009. aastat!” korraldamiseks rahuldamisele.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Narva Linnavalitsuse Kultuuriosakonna taotlus avaliku ürituse „Tervitame uut 2009. aastat!” läbiviimiseks. 

3.2. Avaliku ürituse korraldajaks on Narva linn Narva Linnavalitsuse Kultuuriosakonna kaudu.

3.3. Avaliku ürituse läbiviimise eest vastutab kohaliku omavalitsuse ametiasutus Narva Linnavalitsuse Kultuuriosakond (Asutuse registrikood 75024260, asukohaga Peetri plats 3, 20308 NARVA).

3.4. Avaliku ürituse läbiviimise kohaks on Peetri plats.

3.5. Avalik üritus on algab 31.12.2008.a. kell 17.00 ning lõpeb 01.01.2009.a. kell 03.00.

3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus asjaosalistele teatavaks. 
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
4.3. Korraldus jõustub seadusega sätestatud korras.

